Z A P I S N I K
17. sjednice Vijeća Mjesnog odbora Gornje Vrapče održane 7. rujna 2026. 
Zagreb, Trg Stjepana Severa 1 s početkom u 20,00 sati


Nazočni članovi Vijeća:
Vlatka Makarun, Karlo Mandarić, Dražen Sreš, Denis Šeler i Anđelko Vučenik.

Odsutni članovi Vijeća:
Mario Kovačić i Ivan Lalić.


Predsjedava gospođa Vlatka Makarun, predsjednica Vijeća.

Zapisnik vodi: Anđelko Vučenik


Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora.

Predsjednica daje zapisnik 16. sjednice na verifikaciju. Vijeće prihvaća tekst Zapisnika.


Na prijedlog predsjednice Vijeće jednoglasno utvrđuje


DNEVNI  RED:

	1. 
	Zaključak o prijedlozima za rekonstrukciju i proširenje vodovodne i kanalizacijske mreže – donošenje zaključka

	2. 
	Zaključak o uređivanju kružnog toka na Trgu Stjepana Severa – donošenje zaključka

	3. 
	Pitanja, prijedlozi i obavijesti





Ad1. Zaključak o prijedlozima za rekonstrukciju i proširenje vodovodne i kanalizacijske mreže – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Vlatka Makarun, Karlo Mandarić, Dražen Sreš, Denis Šeler i Anđelko Vučenik. 

Vijeće jednoglasno donosi

ZAKLJUČAK
o rekonstrukciji vodovodne mreže u Horvatnici

(Zaključak se prilaže ovom zapisniku i njegov je sastavni dio.)

Ad2. Zaključak o uređivanju kružnog toka na Trgu Stjepana Severa – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Vlatka Makarun, Karlo Mandarić, Dražen Sreš, Denis Šeler i Anđelko Vučenik.

Vijeće jednoglasno donosi

ZAKLJUČAK
o uređivanju kružnog toka na Trgu Stjepana Severa

(Zaključak se prilaže ovom zapisniku i njegov je sastavni dio.)


Ad3. Pitanja, prijedlozi i obavijesti

Predsjednica obavještava članove Vijeća o: 

· temama koje su raspravljane na koordinaciji s Predsjednikom Vijeća Gradske četvrti Podsused - Vrapče
· zahtjevu građana iz Majdakove ulice o priključku na kanalizacijsku mrežu
· isti upit o priključku na kanalizacijsku mrežu uputila je i građanka L.M. koju zanima kad se planira priključivanje Plotnikove ulice na kanalizacijsku mrežu, bit će obaviještena da sljedeće godine to nije u planu.

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Anđelko Vučenik
	konstatira da do početka školske godine nije ispunjen zahtjev VMO, odnosno nije iscrtana cestovna signalizacija te je potrebno uputiti djecu i roditelje na dodatan oprez

	Karlo Mandarić
	za sljedeću sjednicu najavljuje rezultate razgovora s Kaptolom o ustupku korištenja terena građanima G. Vrapča na ulazu u Dragulinec, Park prirode Medvednica




Sjednica je završila u 22,00 sata.

Zapisnik uredila:
Ivana Gregorin
Predsjednica
Vijeća Mjesnog odbora Gornje Vrapče

Vlatka Makarun

	Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornje Vrapče na 17. sjednici, 7. rujna 2026., donijelo je



ZAKLJUČAK
o rekonstrukciji vodovodne mreže u Horvatnici



1. Vijeće Mjesnog odbora Gornje Vrapče razmatralo je zahtjeve građana koji se odnose na problematiku pucanja vodovodnih cijevi u ulici Horvatnica te uništavanje privatne imovine uslijed poplava. Učestalo zvanje hitnih službi ne doprinosi trajnom rješenju.

2. Vijeće zbog učestalih pucanja vodovodnih cijevi traži hitnu rekonstrukciju vodovodne mreže u ulici Horvatnica, od kbr. 47a do kbr. 65 (od Cvetkovićevog puta do Lončarićevog puta).

3. Ovaj zaključak dostavlja se Vijeću Gradske četvrti Podsused - Vrapče.

Predsjednica
Vijeća Mjesnog odbora
Gornje Vrapče

Vlatka Makarun















	Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornje Vrapče na 17. sjednici, 7. rujna 2026., donijelo je
	
                                                                        

ZAKLJUČAK
o uređivanju kružnog toka na Trgu Stjepana Severa



1. Vijeće Mjesnog odbora Gornje Vrapče razmatralo je rješavanje problema parkiranja te prohodnosti prometa na Trgu Stjepana Severa.

2. Vijeće Mjesnog odbora predlaže asfaltiranje izdignutog kružnog toka na spomenutom trgu i bojanje kružnog toka u vidljivu crvenu boju.

3. Prilog zaključku je prikaz mikrolokacije na Geoportalu

4. Ovaj zaključak dostavlja se Vijeću Gradske četvrti Podsused - Vrapče.

· Trg Stjepana Severa – uređivanje kružnog toka

